**Vásárhelyi Pál**

**Vásárhelyi Pál** ([Szepesolaszi](https://hu.wikipedia.org/wiki/Szepesolaszi" \o "Szepesolaszi), [1795](https://hu.wikipedia.org/wiki/1795). [március 25.](https://hu.wikipedia.org/wiki/M%C3%A1rcius_25.) – [Pest](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)), [1846](https://hu.wikipedia.org/wiki/1846). [április 8.](https://hu.wikipedia.org/wiki/%C3%81prilis_8.)) magyar vízépítő mérnök, a [Tisza szabályozásának](https://hu.wikipedia.org/wiki/Tisza#A_Tisza_szab.C3.A1lyoz.C3.A1sa) mérnöke, a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) tagja.



Édesapja Vásárhelyi Mátyás [evangélikus](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) kántortanító volt, édesanyja Téglásy-Bekk Mária. Az elemi iskolát szülőfalujában, az algimnáziumot [Miskolcon](https://hu.wikipedia.org/wiki/Miskolc) fejezte be. [Eperjesen](https://hu.wikipedia.org/wiki/Eperjes_(Szlov%C3%A1kia)) filozófiát tanult, és itt döntötte el, hogy mérnök lesz. A pesti tudományegyetem mérnöki karán [1816](https://hu.wikipedia.org/wiki/1816)-ban diplomázott. [1829](https://hu.wikipedia.org/wiki/1829)-ben rábízták a [Duna](https://hu.wikipedia.org/wiki/Duna) terep- és vízviszonyainak felvételét. [1835](https://hu.wikipedia.org/wiki/1835)-ben a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező tagjává, [1838](https://hu.wikipedia.org/wiki/1838)-ban rendes tagjává választották.

[1837](https://hu.wikipedia.org/wiki/1837)-ben a legveszélyesebb sziklazátonyok kirobbantásával befejeződött a [vaskapui](https://hu.wikipedia.org/wiki/Vaskapu-szoros) víziút építése a Dunán, amelynek tervezésében és kivitelezésében is oroszlánrésze volt. Tervei alapján elkészült a [Fertőt](https://hu.wikipedia.org/wiki/Fert%C5%91) lecsapoló csatorna, amely a [Hanságon](https://hu.wikipedia.org/wiki/Hans%C3%A1g) biztosította a gazdálkodást.

[1846](https://hu.wikipedia.org/wiki/1846)-ban a [Tisza](https://hu.wikipedia.org/wiki/Tisza) szabályozásának tervét két változatban is elkészítette, de többre már nem futotta az erejéből, mert április 8-án a Tiszavölgyi Társulat ülésén a pesti [Károlyi-palotában](https://hu.wikipedia.org/wiki/K%C3%A1rolyi-palota) szívroham végzett vele. A Tisza szabályozása végül az ő tervei alapján készült el.

Főbb művei

* Introductio in praxim triangulationis (Pest, 1827);
* A buda pesti állóhíd tárgyában (Pest, 1838);
* Néhány figyelmeztető szó a vaskapui ügyben (Pest, 1838);
* A sebesség fokozatáról folyóvizeknél, felvilágosítva egy a Dunán mért keresztmetszés és abban talált sebességék által. (A Magyar Tudós Társaság Évkönyve, 1845).

Forrás

<https://hu.wikipedia.org/wiki/Vasarhelyi_Pál_(vízépítő>\_mérnök)